Hawelose kom op babalykie af | Maroela Media
Hawelose kom op babalykie af
Die Navalsig-polisie in Bloemfontein is op soek na die ma van 'n baba wie se lykie Donderdag deur 'n hawelose man gevind is.
Konst. Mosili Ntsika, woordvoerder van die polisie, het gesê die hawelose man het omstreeks 10:45 vir kos gesoek in Signalstraat in Hilton toe hy 'n kitskospapiersak in 'n geel plastieksak onder 'n boom gesien het.
"Hy het die sak oopgemaak en op die babalykie afgekom." Volgens Ntsika het die man polisiebeamptes wat in die gebied gepatrolleer het in kennis gestel.
Polisiebeamptes is na die toneel waar hulle die lyk van die seuntjie gevind het. 'n Saak van verberging van geboorte word deur die polisie ondersoek.
Enigiemand met inligting oor die voorval word versoek om konst. Teboho Makhethe te kontak by 072 447 7595 of konst. Teboho Letshabo by 078 067 1676.
Soldaat gee hom oor ná 'moordtog'
Gebeur so baie… 90% van die kere is dit n pasgebore baba wat weggegooi word en dan sterf.. ons as mens kan by die diere gaan leer..
So onnodig, soveel mense wat nooit kinders van hulle eie sal kan he nie en ander gooi hulle net weg. "n Kind is 'n groot vooreg en Ons Hemelse Vader leen net vir jou die kind om groot te maak in sy wee. Wie gooi dit sommer net weg????? Watter tipe mens is jy???
Maar dan wil mense kla oor aborsies?? Ek dink glad nie dis reg nie maar soveel minder pyn vir die kindjie….. Daai kindjie het tien teen een in daai sak versmoor…. Wie doen so iets??? Dis siek man
Ek is eintlik spraaksloos… Dit skok my so dat mense dit kan doen!! Dis barbaars… nie eers diere maak so met hulle klein nie!